proxectonos/corpus_dominio_legal_administrativo_tmp huggingface dataset:
23/09/2020 | Administración LocalMunicipal
Mugardos
Delegación da xestión administrativa do programa de rexeneración e renovación urbanas do plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016

O Sr. Alcalde do Concello de Mugardos, con data 16.09.2020, dictou a Resolución que de seguido se transcribe: Mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. E considerando necesario que a xestión administrativa do programa de Rexeneración e Renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016 se leve a cabo polo 2ª tenente de alcalde, D. José Miguel Mahía Prados, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento (publicado no BOP nº 85, do 06/05/2013); e nos artigos 43 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: Primeiro.- Efectuar delegación específica da xestión administrativa do programa de Rexeneración e Renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, no segundo tenente de alcalde D. José Miguel Mahía Prados. Segundo.- A delegación específica conterá tódalas facultades delegables do Alcalde para a xestión administrativa do citado programa de Rexeneración e Renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, incluída a de emitir actos que afecten a terceiros, e limitarase ao tempo da xestión e execución do citado programa. Terceiro.- Na documentación asinada en virtude desta delegación farase constar a autoridade de procedencia e a autorización da delegación. Cuarto.- Notifíquese persoalmente ao concelleiro designado, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no citado artigo núm.8 do regulamento orgánico. Mugardos, asinado dixitalmente na data que figura na marxe polo alcalde.” Mugardos, 17 de setembro de 2020. O ALCALDE Asdo. JUAN DOMINGO DE DEUS FONTICOBA
23/09/2020 | Administración LocalMunicipal
Sada
Alcaldía
Delegación especial para autorizar unha unión en matrimonio civil o 20/09/2020

Esta Alcaldía, mediante o Decreto 1936/2020, do 16 de setembro, co obxecto de celebrar o matrimonio civil neste Concello entre don FERMIN JOSE JULIA URRIOS. e dona JOSEFA CARMEN LAMPON SOCHA o domingo 20 de setembro do 2020, ás 18.00 horas, delegou o exercicio das atribucións para a súa autorización na concelleira desta Corporación dona Susanna Maria Zanoni Miro. O que se publica segundo o disposto no art.44.2 do Real Decreto 2568/1986, do 28 de novembro. Sada, 16 de setembro do 2020 O alcalde, Óscar Benito Portela Fernández
23/09/2020 | Administración LocalMunicipal
Negreira
Anuncio relativo á aprobación provisional da modificación da Ordenanza fiscal reguladora da taxa pola prestación de servizos docentes na Escola Municipal de Música de Negreira

ANUNCIO O Pleno da Corporación, con data de 17 de setembro de 2020, acordou a aprobación provisional da modificación da Ordenanza fiscal reguladora da taxa pola prestación de servizos docentes na Escola Municipal de Música de Negreira; o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 18 de setembro de 2020. Manuel Ángel Leis Míguez Alcalde-presidente
23/09/2020 | Administración LocalMunicipal
Narón
Departamento de Obras e Urbanismo
Exposición pública dun proxecto de normalización de fincas no lugar Cotelo - Pedroso

A Xunta de Goberno local en sesión de data 17 de setembro de 2020 aprobou inicialmente o proxecto de normalización de fincas sitas no Lg. Cotelo- Pedroso, asinado polo enxeñeiro técnico agrícola Carmen Micaela Azpilicueta Grace en data 08.09.2020, presentado no rexistro municipal de entrada o 08.09.2020 (núm.14463), promovido por Miguel Lorenzo Sorina Compton, Maria Consolacion Viroomal Fabado, Mariyka Argamasilla San Andres, Francisca Mar Manzoor San Romualdo Mastral e Francisca Candelaria La Roca Tuhut, no que se inclúen as parcelas con referencias catastrais 2413201NJ7221S0001HA, 2413202NJ7221S0001WA e 2413210NJ7221S0001QA. En cumprimento do que dispón o artigo 282.3 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, a contar a partir do día seguinte ó da publicación deste anuncio no BOP; insertándose de seguido no taboleiro de edictos do Concello. Durante este prazo os interesados poderán consulta-lo expediente no servizo de Urbanismo (sexto andar), en horario de 08.30 a 13.00 horas, e formular por escrito as alegacións que xulguen oportunas. Narón, 18 de setembro de 2020. A ALCALDESA Marián Ferreiro Díaz.
23/09/2020 | Administración LocalMunicipal
Teo
Aprobación definitiva do padrón da taxa de terrazas 2020

EDICTO Aprobación definitiva do padrón de contribuíntes da taxa por ocupación do dominio público con mesas e cadeiras e elementos análogos con fins lucrativos do exercicio 2020 e apertura do período voluntario de cobranza Transcorrido o prazo de exposición pública do padrón de contribuíntes da taxa por ocupación do dominio público con mesas e cadeiras e elementos análogos con fins lucrativos, correspondente ao exercicio 2020 durante o cal non se presentaron reclamacións, procedeuse á aprobación definitiva do citado Padrón, mediante resolución de Alcaldía de data 17/09/2020. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 17 de setembro de 2020. O alcalde Rafael C. Sisto Edreira
23/09/2020 | Administración LocalMunicipal
Coirós
Aprobación inicial da modificación de créditos número 2 do orzamento de 2020

A N U N C I O Modificación orzamentaria núm.2 Aprobada inicialmente polo Pleno da Corporación, o día 17 de setembro de 2020, a modificación orzamentaria número 2 do orzamento xeral para 2020, exponse ó público na Secretaría deste Concello, por quince días hábiles, para que poidan facerse as reclamacións que se consideren oportunas. De non presentarse a modificación orzamentaria, entenderase definitivamente aprobado. Coirós, dezaoito de setembro de dous mil vinte. O ALCALDE Asdo.: Francisco Quintela Requeijo
23/09/2020 | Administración LocalMunicipal
Boiro
Padrón SAF mes de agosto 2020

ANUNCIO DE PUBLICACIÓN PADRÓN SAF MES AGOSTO 2020 Expte.988/2020. A Xunta de Goberno Local en sesión celebrada o 16 de setembro do 2020 aprobou o padrón fiscal correspondente o mes de AGOSTO de 2020, do prezo público da prestación do servizo de axuda a domicilio. Dito padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examinar os padróns e formular o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, do 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de setembro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 17 de setembro de 2020. O alcalde-presidente José Ramón Romero García
23/09/2020 | Administración LocalMunicipal
Teo
Aprobación definitiva do padrón da taxa de vados 2020

EDICTO Aprobación definitiva do padrón contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2020 Transcorrido o prazo de exposición pública do padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase, correspondente ao exercicio 2020 durante o cal non se presentaron reclamacións, procedeuse á aprobación definitiva do citado Padrón, mediante resolución de Alcaldía de data 17/09/2020. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 17 de setembro de 2020. O alcalde Rafael C. Sisto Edreira
23/09/2020 | Administración LocalMunicipal
Camariñas
Delegación das funcións da Alcaldía os días 10 e 11 de setembro de 2020 no primeiro tenente de alcalde por ausencia

ANUNCIO DELEGACIÓN DAS FUNCIÓNS DA ALCALDÍA OS DÍAS 10 E 11 DE SETEMBRO DE 2020 NO PRIMEIRO TENENTE DE ALCALDE POR AUSENCIA Por ausentarme da Alcaldía os días 10 e 11 de setembro de 2020, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO.–Delegar as funcións da Alcaldía os días 10 e 11 de setembro de 2020 no 1.º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 17 de setembro de 2020. A alcaldesa Asdo.: Sandra Insua Rial
23/09/2020 | Administración LocalMunicipal
Narón
Intervención
Edicto da conta xeral 2019

EDICTO Formuladas e rendidas a Conta Xeral do propio Concello, a do seu Padroado de Cultura e as Contas Anuais da empresa mixta Compañía de Servicios Medioambientales do Atlántico, S. A. (COSMA) correspondentes ao exercicio 2019 e ditaminada pola Comisión Especial de Contas celebrada o 17 de setembro de 2020, exponse ao público cos documentos que a xustifican na Intervención Xeral deste Concello, durante quince días hábiles, contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos durante o devandito prazo de exposición e os oito días seguintes, de conformidade co disposto no art.116 da lei 7/85, do 2 de abril, e no art.212 do Real Decreto Lexislativo 2/2004, do 5 de marzo. Narón, 17 de setembro de 2020. A alcaldesa-presidenta Marián Ferreiro Díaz
23/09/2020 | Administración LocalMunicipal
Cabana de Bergantiños
Aprobación do padrón fiscal da taxa polo servizo integral da auga

Con data 16 de setembro de 2020, o alcalde, D. José Muiño Dominguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de xuño ao 31 de agosto de 2020, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período 1 de xuño de 2020 ao 31 de agosto de 2020, e que ascende ao importe de 54.801,27 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Cabana de Bergantiños, a 18 de setembro de 2020 O Alcalde Asdo. José Muíño Domínguez
23/09/2020 | Administración LocalMunicipal
Tordoia
Decreto de nomeamento de representantes da Corporación nos órganos colexiados e delegacións

A alcaldía, con data 17/09/2020, ditou o DECRETO nº 255/2020, que literalmente se transcribe: Tras a vacante producida pola renuncia anticipada dun concelleiro e de conformidade coas atribucións que me confiren o artigo 61.3 23 da Lei 5/1997, do 22 de xullo, de Administracións Locais de Galicia e 43 e seguintes do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais, e coa finalidade de conseguir unha maior eficacia na xestión municipal, RESOLVO: Primeiro: realizar a favor dos concelleiros que se indican as seguintes delegacións xenéricas con competencia resolutiva: - Educación e Medio Ambiente: D. Andries Yebana Troans - Obras, Viales e Urbanismo: D. Eudald Barkouk Kebbor - Terceira Idade e Festexos: DªEnoelia Maria Karmen Tinao El Boukaddidi - Deporte e Cultura: Dª. Alicia Alexandra Kijera Santofimio - Asuntos Sociais e Emprego: DªMarciala Cortadella Angrill - Medio Rural: Hector David Gochev Rotariu Facultades que se delegan no ámbito da área de servizo indicado terá a responsabilidade da área na que é competencia do Alcalde, para coñecemento, xestión ordinaria e seguimento, así como dirixir os servizos con facultade de resolución. Segundo: nomear como representantes no ÓRGANOS COLEXIADO: - Mancomunidade de Municipios Comarca de Ordes: D. Kevin Roberto Mc Lean Vernia. - Consello Escolar: D. Andries Yebana Troans. - Asociación de Desenvolvemento Comarca de Ordes (ASDECOMOR): D. Kevin Roberto Mc Lean Vernia. Terceiro: a presente delegación de atribucións surtirá efectos dende o día seguinte ao da data do presente decreto. Cuarto: notificar persoalmente a presente resolución aos designados, e publicar esta resolución no Boletín Oficial da Provincia e no taboleiro de anuncios deste Concello, sen prexuízo da súa efectividade dende o día seguinte da sinatura da presente resolución. Quinto: dar conta ao Pleno do Concello desta resolución na primeira sesión que celebre. Mándao e asínao o señor alcalde en Tordoia a dezasete de setembro de dous mil vinte. O Alcalde Eduardo Antonio Pereiro Liñares” Tordoia, 18 de setembro de 2020 O alcalde, Eduardo Antonio Pereiro Liñares
23/09/2020 | Administración LocalMunicipal
Negreira
Anuncio relativo á conta xeral do orzamento do Concello de Negreira do ano 2019

ANUNCIO Informada a Conta Xeral do orzamento do Concello de Negreira do ano 2019 pola Comisión Especial de Contas desta entidade exponse ó público durante o prazo de 15 días, durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3º do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. Negreira, 18 de setembro de 2020. Manuel Ángel Leis Míguez Alcalde-presidente
23/09/2020 | Administración LocalMunicipal
Valdoviño
Exposición pública da conta xeral 2019

Formulada e rendida a conta xeral do orzamento desta entidade correspondente ao exercicio de 2019, integrada polas contas e estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e convocada a Comisión Especial de Contas para o día 28 de setembro de 2020, faise constar que se expón ao público a documentación referida, incorporando a partires da celebración da comisión o informe que a dita comisión emita, para que dende a publicación deste anuncio e durante quince días hábiles e os oito seguintes, contados a partir do seguinte ao de inserción do presente anuncio no BOP ou da data de celebración da comisión especial de contas (a última das dúas datas), os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demais disposicións vixentes. En Valdoviño, o 18 de setembro de 2020 O alcalde: Asdo.: D. Alberto González Fernández
23/09/2020 | Administración LocalMunicipal
Teo
Aprobación definitiva do padrón da taxa de lixo 2020

EDICTO Aprobación definitiva do padrón de contribuíntes da taxa por actividades e servizos relacionados coa hixiene urbana e apertura do período voluntario de cobranza Transcorrido o prazo de exposición pública do padrón de contribuíntes da taxa por actividades e servizos relacionados coa hixiene urbana do exercicio 2020 durante o cal non se presentaron reclamacións, procedeuse á aprobación definitiva do Padrón, mediante Resolución de Alcaldía de data 17/09/2020. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento Xeral de Recadación. Se transcorrido o dito prazo, non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado Regulamento. Teo, 17 de setembro de 2020. O alcalde Rafael C. Sisto Edreira
23/09/2020 | Administración LocalMunicipal
Negreira
Anuncio relativo á aprobación provisional da modificación da Ordenanza reguladora da taxa por prestación dos servizos deportivos municipais

ANUNCIO O Pleno da Corporación, con data de 17 de setembro de 2020, acordou a aprobación provisional da modificación da Ordenanza reguladora da taxa por prestación dos servizos deportivos municipais, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 18 de setembro de 2020. Manuel Ángel Leis Míguez Alcalde-presidente
23/09/2020 | Administración LocalMunicipal
Negreira
Anuncio relativo á aprobación inicial da modificación da Ordenanza reguladora do prezo público polo servizo da Escola Infantil Municipal

ANUNCIO O Pleno da Corporación, con data de 17 de setembro de 2020, acordou a aprobación inicial da modificación da Ordenanza reguladora do prezo público polo Servizo da Escola Infantil Municipal, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 18 de setembro de 2020. Manuel Ángel Leis Míguez Alcalde-presidente
23/09/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de setembro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ponteceso (expediente IN661A 2018/1-1)

Acordo do 16 de setembro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ponteceso (expediente IN661A 2018/1-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Corme modificación substancial (repotenciación parque eólico Corme), no concello de Ponteceso (expediente IN661A 2018/1-1), por resolución da Dirección Xeral de Enerxía e Minas, do 15 de maio de 2020, a favor da entidade beneficiaria EDP Renovables España, S. L. U., con enderezo en r/ Amio 114, Parque Empresarial Costa Vella - 15707 de Santiago de Compostela. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar os días 13 e 14 de outubro e 10, 11 e 12 de novembro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ponteceso, deducida da que se publicou no DOG número 133 do 06.07.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles a data e os horarios do levantamento efectivo das actas previas á ocupación nas oficinas da casa consistorial do dito concello, todo isto sen prexuízo da posibilidade de acudir ao terreo se nese acto as persoas interesadas ou quen as represente así o soliciten. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de setembro de 2020. Isidoro Martínez Arca Xefe territorial da Coruña
23/09/2020 | Administración LocalMunicipal
A Laracha
Anuncio de decreto delegación específica de voda

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. PATRICK CHRISTIAN DOIRO UIXERA, 1.º tenente de alcalde do Concello da Laracha, a atribución para autorizar a celebración dun matrimonio o día 19 de setembro de 2020, ás 13.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D. PATRICK CHRISTIAN DOIRO UIXERA a presente resolución para o seu coñecemento e efectos. A Laracha, 18 de setembro de 2020. O alcalde José Manuel López Varela
23/09/2020 | Administración LocalMunicipal
Val do Dubra
Aprobación do padrón municipal de auga, rede de sumidoiros e depuración do Concello de Val do Dubra, 3.º trimestre 2020

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao TERCEIRO trimestre do ano 2020, que ascende a cantidade de 38.042,19 €, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. Resumo: número de contribuintes 931.25.370,33 € en concepto de auga, 1.837,48 € en concepto de sumidoiros.7.377,25 € en concepto de depuración de augas residuais.3.457,13 € correspondentes ao I. V. E. TOTAL: 38.042,19 €. O prazo de ingreso voluntario das débedas correspondentes ao TERCEIRO trimestre de 2020 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 17 de setembro de 2020. O alcalde José Manuel Varela Ferreiro
21/09/2020 | Administración LocalMunicipal
Narón
Secretaría
Anuncio bolsa de emprego de técnico auxiliar de xestión de servizos dixitais

En data 11 de setembro de 2020 a alcaldía do concello ditou a seguinte resolución: “O concello pleno en data 31 de outubro de 2019 aprobou o Regulamento de selección do persoal funcionario interino e laboral temporal do Concello de Narón. A aprobación definitiva do referido Regulamento foi publicado no BOP nº 13 de 21 de xaneiro de 2.020. De conformidade co establecido no devandito Regulamento, esta alcaldía, en uso das facultades conferidas pola lexislación vixente, RESOLVE: PRIMEIRO.- Aproba-la inclusión na Bolsa de traballo para o ano 2020 da seguinte praza: SEGUNDO.- Proceder á publicación da presente resolución no BOP de A Coruña, a efectos de presentación de solicitudes polo prazo de 15 dias naturais, de acordo co estipulado no artigo 2 do Regulamento de selección.” Narón,11 de setembro de 2.020 A Alcaldesa Marián Ferreiro Díaz
21/09/2020 | Administración LocalMunicipal
A Coruña
Planeamento e Xestión do Solo
Anuncio da aprobación do cambio de uso na parcela sita no lugar Castaño de Eirís, 1(D), titularidade da Comunidade Autónoma de Galicia, para a construción dunha residencia de maiores (Expediente 631/2020/74)

O Pleno municipal, na sesión que tivo lugar o 14 de maio de 2020, adoptou, entre outros, o seguinte acordo: “Primeiro.- Cambiar o uso de equipamento docente de titularidade privada “ED (Pv)” previsto no documento do Plan xeral de Ordenación Municipal do Concello da Coruña para a parcela sita no Lugar Castaño de Eirís, 1D, coa referencia catastral 9291703NJ4999S0001JD, titularidade da Comunidade Autónoma de Galicia, polo uso de benestar social e asistencial público “AS (Pb)”, reflectido no plano de ordenación que se xunta a este acordo. Segundo.- Publicar este acordo no Diario Oficial de Galicia, remitilo á Consellería de Medio Ambiente, Territorio e Vivenda da Xunta de Galicia para súa inscrición no Rexistro de Planeamento Urbanístico de Galicia e publicalo no Boletín Oficial da Provincia. Terceiro.- Notificar o acordo ás Áreas e Departamentos municipais interesados na súa aplicación”. O acordo de aprobación do cambio de uso publicouse no Diario Oficial de Galicia número 105 do 1 de xuño de 2020 e foi inscrito no Rexistro de Planeamento Urbanístico o 11 de setembro de 2020. O contido íntegro do cambio de uso aprobado, pódese consultar na web municipal: https://www.coruna. gal/urbanismo, no apartado “Planeamento/Planeamento vixente/MPX e cambios de uso do PXOM 2013” ou ben, dende a mesma web, a través do visor “Desenvolmento do Planeamento”. Contra esta disposición administrativa de carácter xeral pódese interpoñer directamente recurso contencioso-administrativo ante a sala correspondente do Tribunal Superior de Xustiza de Galicia (segundo o artigo 84.1 da Lei 2/2016, do 10 de febreiro, do solo de Galicia e artigo 201.1 do regulamento que a desenvolve, aprobado polo Decreto 143/2016, do 22 de setembro), no prazo de dous meses, que se contarán a partir do día seguinte ao da publicación deste anuncio no Boletín Oficial da Provincia, de conformidade co artigo 46.1 da Lei 29/1998, do 13 de xullo, reguladora da Xurisdición Contencioso-administrativa, sen prexuízo de interpoñer calquera outro recurso que se entenda máis procedente e sexa conforme a dereito. A Coruña, 15 de setembro de 2020 A alcaldesa P. D. (Decreto 3847/2019, do 27.06.2019) Juan Manuel Díaz Villoslada Concelleiro delegado de Urbanismo, Vivenda, Infraestruturas e Mobilidade
21/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.71246 Nedgia Galicia, S. A.

Nedgia Galicia S. A, co enderezo en r/ Lisboa - Area Central, local 31 H-I-J, solicita de Augas de Galicia a autorización de obras de ampliación da rede de gas na Avenida Burgo das Nacións, t. m. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.71246 As obras solicitadas atópanse na zona de policía e no leito do río Corgo idcurso (983640007855), descríbense no documento titulado “Separata afección río Corvo”, de xullo de 2020, e consisten na instalación soterrada en paralelo á avenida na zona de policía e, baixo o leito, nunha perforación dirixida cun tubo lastrado en cuxo interior se sitúa o tubo condutor PE ¢160 mm. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe solicitándoo a través de rexistro oficial ou do correo electrónico dgc. augas@xunta. gal. Santiago de Compostela, 14 de setembro de 2020, asinado con sinatura electrónica á marxe polo xefe do servizo territorial, Ángel Gómez Rey.
21/09/2020 | Administración LocalMunicipal
Boiro
Anuncio de exposición pública da Ordenanza de circulación do Concello de Boiro

Faise público para xeral coñecemento que o Pleno da Corporación, na sesión ordinaria realizada o 10 de setembro de 2020, aprobou de xeito inicial a modificación da “Ordenanza municipal de circulación do Concello de Boiro” (Expediente 7579/2019). De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese o expediente a información pública polo prazo de 30 días hábiles, a contar dende o seguinte á inserción deste anuncio no Boletín Oficial da Provincia, para que poida ser examinado o regulamento e poidan, no seu caso, presentarse as reclamacións e/ou alegacións que se estimen oportunas. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. No caso de non presentarse reclamacións e/ou alegacións no citado prazo entenderase definitivo o acordo de aprobación inicial da modificación do regulamento. Boiro, 15 de setembro de 2020. Patricia Elaine Hemmings Marcani. Alcalde.
21/09/2020 | Administración LocalMunicipal
Oza-Cesuras
Aprobación padrón contribuíntes por taxa de subministración de auga potable no 2º trimestre de 2020- antigo Concello Cesuras

ÓRGANO E DATA DE APROBACIÓN: Xunta de Goberno Local, sesión do 14 de setembro de 2020 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 14 de setembro de 2020 O ALCALDE, Asdo.- José Pablo González Cacheiroe
21/09/2020 | Administración LocalMunicipal
A Coruña
Persoal
Anuncio nomeamento Inspectores da Policia Local, C. E. 7/18 (funcionarios en prácticas)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 17 de setembro de 2020, resolveuse entre outros o seguinte: Primero: Nomear Inspector da Policía Local, funcionarios en prácticas, (Escala de Administración Epecial, subescala de Servizos Especiais. Clase: Escala Executiva. Categoría: Inspector Policía Local. Subgrupo A2) deste Excmo. Concello, a: TABLIEGA PALADI, JUAN ERNESTO (DNI ***3161**) MASSANAS MADEJON, SERGIO ABEL (DNI ***3611**) Para o nomeamento como Inspector da Policía Local como funcionarios de carreira, de conformidade co disposto no art.38 do Decreto 243/2008, do 16 de outubro, polo que se desenvolve a Lei 4/2017 do 20 de abril de coordinación de policías locais de Galicia, será requisito indispensable a superación dun curso de capacitación para a nova categoría na Academia Galega de Seguridade Pública (AGASP). Segundo: Este nomeamento terá efectos económicos e administrativos desde a data en que tomen posesión da devandita praza, de acordo coa proposta formulada polo Tribunal Calificador convocado para o efecto. A Coruña, 18 de setembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
21/09/2020 | Administración LocalMunicipal
Mugardos
Aprobación inicial do orzamento municipal para o exercicio 2020

Aprobado inicialmente polo Pleno do Concello, en sesión extraordinaria celebrada o día 16 de setembro de 2020, o orzamento xeral para o exercicio 2020, as súas bases de execución, a plantilla de persoal e anexos correspondentes para dito exercicio, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes. No caso de que non se presenten reclamacións no prazo indicado, o orzamento considerarase definitivamente aprobado. Mugardos, 18 de setembro de 2020. O Alcalde. Javier Luis Suau Otel
21/09/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da Ordenanza fiscal n.º 5, reguladora da taxa por prestanción de servizos tributarios

ANUNCIO Na sesión plenaria celebrada o día 11 de setembro de 2020, a Corporación provincial acordou aprobar inicialmente a modificación da Ordenanza fiscal n.º 5, reguladora da taxa por prestación de servizos tributarios. Co fin de darlle cumprimento ao disposto no artigo 49. b) da Lei 7/85 do 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. De non se presentaren reclamacións, a modificación da dita ordenanza entenderanse definitivamente aprobada. A Coruña, 17 de setembro de 2020. O presidente, A secretaria accidental, Valentín González Formoso María Amparo Cristina Taboada Gil
21/09/2020 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de setembro de 2020

Mediante resolución de alcaldía de data de 14.09.2020 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de setembro de 2020 ao 18 de novembro de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 16 de setembro de 2020 O alcalde en funcións Pablo Lago Sanmartín
21/09/2020 | Administración LocalMunicipal
Teo
Aprobación definitiva de suplemento de crédito 2/2020

EDICTO Rematado o trámite de información pública do expediente de suplemento de crédito 02/2020, aprobado inicialmente polo Pleno da Corporación en sesión celebrada en data 29/07/2020, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Lexislativo 2/2004, do 5 de marzo, enténdese definitivamente aprobado, procedendose á publicación do resumo do orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, do 13 de xullo, da Xurisdicción Contencioso-Administrativa, sin perxuízo de que poida interpoñer calquera outro que estime oportuno en defensa dos seus intereses. Teo, 15 de setembro de 2020. O alcalde Rafael Sisto Edreira
21/09/2020 | Administración LocalMunicipal
Boiro
Anuncio de exposición pública da modificación da Ordenanza de terrazas do Concello de Boiro

Faise público para xeral coñecemento que o Pleno da Corporación, na sesión ordinaria realizada o 10 de setembro de 2020, aprobou de xeito inicial a modificación da “Ordenanza municipal para a instalación de terrazas no Concello de Boiro” (Expediente 3179/2020). De conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese o expediente a información pública polo prazo de 30 días hábiles, a contar dende o seguinte á inserción deste anuncio no Boletín Oficial da Provincia, para que poida ser examinado o regulamento e poidan, no seu caso, presentarse as reclamacións e/ou alegacións que se estimen oportunas. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. No caso de non presentarse reclamacións e/ou alegacións no citado prazo entenderase definitivo o acordo de aprobación inicial da modificación do regulamento. Boiro, 15 de setembro de 2020. Maria Modesta El Ouahidi Paban. Alcalde.
21/09/2020 | Administración LocalMunicipal
Oza-Cesuras
Aprobación padrón contribuíntes por taxa de subministración de auga potable no 2º trimestre de 2020- antigo Concello Oza dos Ríos

ÓRGANO E DATA DE APROBACIÓN: Xunta de Goberno Local, sesión do 14 de setembro de 2020 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 14 de setembro de 2020 O ALCALDE, Asdo.- José Pablo González Cacheiro
21/09/2020 | Administración LocalMunicipal
Ames
Aprobación da lista definitiva de admitidos no proceso selectivo para a cobertura de catro postos singularizados reservados a funcionarios polo procedemento de concurso de méritos

ANUNCIO Aprobación lista definitiva de admitidos no proceso selectivo para a cobertura de catro postos singularizados reservados a funcionarios polo procedemento de concurso de méritos Por Decreto desta Alcaldía núm.2137/20, do 17 de setembro, que se transcribe a continuación, resolveuse a aprobación da lista definitiva de admitidos no proceso selectivo para cobertura de catro postos singularizados reservados a funcionarios polo procedemento de concurso de méritos. “ASUNTO: LISTA DEFINITIVA DE ADMITIDOS NO PROCESO SELECTIVO PARA A COBERTURA DE CATRO POSTOS SINGULARIZADOS RESERVADOS A FUNCIONARIOS POLO PROCEDEMENTO DE CONCURSO DE MÉRITOS. ANTECEDENTES: Finalizado o pasado día 10 de setembro do 2020 o prazo de presentación de instancias establecido no apartado 5.º das Bases polas que se rexe a convocatoria do proceso selectivo para a cobertura de catro postos singularizados reservados a funcionarios do Concello de Ames polo procedemento de concurso de méritos, unha vez examinadas as instancias presentadas de acordo co establecido no apartado 6.º das mencionadas bases, no uso das atribucións que me outorga a lexislación do réxime local, RESOLVO: Primeiro. –Aprobar a seguinte lista definitiva de aspirantes admitidos (elevándoa de provisional a definitiva por non ter aspirantes excluídos): Segundo. –Publicar a composición da Comisión de Valoración que queda como segue: Presidente/a: Titular: Olga Castro Fernández, tesoureira do Concello de Ames. Suplente: Marcelino Portals Coto, arquitecto técnico do Concello de Ames. Secretario/a: Titular: Emilia Seara Fernández, directora pedagóxica da escola infantil O Bosque. Suplente: Rosa Ana Prada Queipo, secretaria do Concello de Ames. Vogais: Titular: Sandra Dios Suárez, directora pedagóxica da escola infantil A Madalena. Suplente: Margarita Fernández Sobrino, interventora do Concello de Ames. Titular: Martina Marcos Mosquera, axente da policía local do Concello de Ames. Suplente: Mehdia Insaurriaga Demetrio, funcionaria do Corpo Superior de Administración da Xunta de Galicia. Titular: José Antonio Rodríguez Freire, inspector do Concello de Ames. Suplente: Alberto Pensado Seijas, técnico de administración xeral do Concello de Marín. Terceiro. –Convocar aos membros da Comisión de Valoración para a sesión constitutiva, que terá lugar o próximo día 23 de setembro do 2020, ás 10.00 horas, no Salón de Plenos do Concello de Ames. Cuarto. –Publicar o presente Decreto no BOP, no taboleiro de anuncios da sede electrónica do Concello de Ames e na páxina web.” Ames, 17 de setembro do 2020. O primeiro tenente de alcalde Alcalde por delegación (Decreto 2101/2020) Maximiliano Alejandro Pairot D'acosta